28/08/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 9 de agosto de 2013, da Xefatura Territorial da Coruña, pola que se autoriza administrativamente e se aproba o proxecto de execución dunha instalación eléctrica no concello de Mugardos (expediente IN407A 164/2012) Resolución do 9 de agosto de 2013, da Xefatura Territorial da Coruña, pola que se autoriza administrativamente e se aproba o proxecto de execución dunha instalación eléctrica no concello de Mugardos (expediente IN407A 164/2012)

Visto o expediente para o outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: avda. de Arteixo, 171, 15007 – A Coruña. Denominación: Alimentación LMTS Avda. Yáñez Badía-Bombeo As Lagoas Situación: Concello de Mugardos. Características Técnicas: Liña eléctrica de media tensión subterránea, a 15/20 kV, cunha lonxitude de 0,868 km, con orixe nos empalmes proxectados coa LMTS, CTS, RBTS Franza-Mugardos (expediente 91/2011), no tramo entre a subestación Vilar do Colo (expediente 52.701 e o CT Catro Camiños), condutor tipo RHZ1-2OL-12/20 kV, 3 (1×240 mm² Al), e final no CS bombeo As Lagoas que instalará o cliente (entrada e saída). Resultando os seguintes feitos: Primeiro. Por resolución do 2 de outubro de 2012 esta Xefatura Territorial someteu a información pública a solicitude de autorización administrativa do dito proxecto, de acordo co establecido no Real decreto 1955/200, do 1 de decembro. A resolución foi publicada no DOG do 5 de novembro de 2012 e no BOP do 22 de outubro de 2012. Segundo.- De acordo co establecido no artigo 127 do Real decreto 1955/2000, do 1 de decembro, deuse traslado ás distintas administracións, organismos ou, no seu caso, empresas de servizo público ou de servizo de interese xeral dunha separata do proxecto na parte que a instalación puidese afectar a bens e dereitos ao seu cargo, incluíndo as características da instalación e a documentación cartográfica correspondente. Remitíronse separatas aos seguintes organismos: -Á Consellería de Medio Ambiente, Territorio e Infraestruturas quen amosou a súa conformidade con condicionantes que foron aceptados pola empresa promotora. -Ao Concello de Mugardos quen achegou informe desfavorable do 31 de outubro de 2012 manifestando que o proxecto carece das imprescindibles autorizacións sectoriais da Consellería de Medio Ambiente, Territorio e Infraestruturas que poidan condicionar as condicións técnicas do proxecto. Esta Xefatura Territorial deulle traslado do dito informe a Unión Fenosa Distribución, S. A. quen alegou que o 25 de outubro de 2012 a Consellería de Medio Ambiente, Territorio e Infraestruturas prestou a súa conformidade a esta obra con informe favorable e que de acordo co establecido no artigo 120 p.2 do Título VII do R. D. 1955/2000, as autorizacións ás que se refire ese título serán outorgadas, s en prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e o medio ambiente, solicitando a continuación na tramitación regulamentaria do expediente. -A contestación de Unión Fenosa Distribución, S. A. foi trasladada de novo ao Concello de Mugardos xunto cunha copia do informe favorable da Consellería de Medio Ambiente, Territorio e Infraestruturas, ratificándose o dito concello no informe desfavorable xa emitido anteriormente. -Tras analizar o expediente, o persoal técnico desta Xefatura Territorial emitiu informe no que estimaba o envío deste expediente ao Consello da Xunta para a súa aprobación, debido ao informe desfavorable do Concello de Mugardos, e de acordo co establecido no artículo único 1. c) do Decreto 36/2001, de 25 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia. -O 18 de xuño de 2013 esta Xefatura remitiu o expediente o expediente á Dirección Xeral de Enerxía e Minas para envialo ao Consello da Xunta, quen procedeu a devolver o dito expediente a esta Xefatura Territorial xunto cun informe do 22 de xullo de 2013 onde se indica que non procede o seu envío ao Consello dado que o artículo único 1. c) Decreto 36/2001, do 25 de xaneiro se refire a que compete autorizar ao Consello da Xunta de Galicia cando o peticionario e maila administración, organismo ou empresa de servizo público ou de servizos de interese xeral afectada que emitiu o condicionado manteñan a discrepancia “ en canto ás condicións técnicas establecidas nel” e o órgano competente para autorizar a instalación eléctrica non acepte as ditas condicións. Neste caso, o informe do Concello de Mugardos non establece ningunha condición técnica, carece de fundamento e non fai referencia a ningunha normativa nin a qué ámbito competencial se refiren as autorizacións da Consellería de Medio Ambiente ás que se refire. -Cómpre indicar que esta Xefatura Territorial xunto coa Dirección Xeral de Enerxía e Minas entenden que de acordo co establecido no artigo 120.2 do R. D. 1955/2000, este tipo de autorizacións son outorgadas “sen prexuízo das concesións ou autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente”, apartado onde xa queda recollido o condicionado do concello. De acordo con todo o anteriormente exposto e cumpridos os trámites ordenados na Lei 54/1997, do 27 de novembro (BOE nº 285), do sector eléctrico, e no título VII, capítulo II do Real decreto 1955/2000, do 1 de decembro (BOE nº 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 9 de agosto de 2013 A xefa territorial Por ausencia O xefe do Servizo de Administración Industrial Artigo 39.3 Decreto 324/2009 ( DOG. nº 117 do 17.06.2009 ) Jean Philippe Cammarata Del Rio